CELEX: 62008TN0525
Language: fi
Date: 2008-12-01 00:00:00
Title: Asia T-525/08: Kanne 1.12.2008 — Poste Italiane v. komissio

21.2.2009   
            
            
               FI
            
            
               Euroopan unionin virallinen lehti
            
            
               C 44/52
            
         Kanne 1.12.2008 — Poste Italiane v. komissio
   (Asia T-525/08)
   (2009/C 44/92)
   Oikeudenkäyntikieli: italia
   Asianosaiset
   
      Kantaja: Poste Italiane (Rooma, Italia) (edustajat: avvocato A. Fratini, avvocato A. Sandulli, avvocato F. Filpo)
   
      Vastaaja: Euroopan yhteisöjen komissio
   Vaatimukset
   
               —
            
            
               Kanne, jossa vaaditaan kumoamaan 16.7.2008 tehty komission päätös, joka koskee tukea C42/2006, jonka Italia on pannut täytäntöön hyvittämällä Poste Italianen Tesoreria dello Statossa olevia käyttötilejä (ei vielä julkaistu Euroopan unionin virallisessa lehdessä), on hyväksyttävä
            
         
               —
            
            
               komissio on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Tässä kanteessa riitautetaan 16.7.2008 tehty komission päätös, joka koskee tukea C42/2006, jonka Italia on pannut täytäntöön hyvittämällä Poste Italianen Tesoreria dello Statossa olevia käyttötilejä. Tässä päätöksessä katsotaan, että 23.12.2005 annetulla lailla N:o 266 ja talous- ja valtiovarainministeriön sekä Poste Italianen välillä 23.2.2006 tehdyllä sopimuksella käyttöön otettu valtiontukijärjestelmä, jonka mukaisesti Poste Italianen Tesoreria dello Statossa olevia käyttötilejä hyvitetään, ei sovellu yhteismarkkinoille, ja että Italia on pannut sen täytäntöön perustamissopimuksen 88 artiklan 3 kohtaa rikkoen.
   Kantaja esittää vaatimustensa tueksi seuraavaa:
   
               —
            
            
               komissio on rikkonut EY:n perustamissopimuksen 253 ja 87 artiklaa tekemällä tosiseikkoja koskevan virheen ja ilmeisen arviointivirheen, kun se on soveltanut huolellista lainanottajaa koskevaa perustetta, sillä se on käyttänyt yksityistä lainanottajaa koskevaa korkotasoa.
            
         
               —
            
            
               Komissio on rikkonut EY:n perustamissopimuksen 87 artiklaa tekemällä ilmeisen arviointivirheen vaihtoehtoisia investointeja arvioidessaan. Kantajat korostavat, että Italian viranomaiset olivat hallinnollisen menettelyn aikana korostaneet sitä, että sopimuksessa määrätyllä muuttujalla, joka sitoo postitoiminnasta saatujen varojen hoitoa, huononnetaan kantajan mahdollisuuksia saada ansioita aktiivisesta hoidosta, eikä sillä näin ollen anneta EY:n perustamissopimuksen 87 artiklassa tarkoitettua ’etua’.
            
         Kantaja viittaa tältä osin myös RBS-tutkimuksen ja rahoitusvälittäjien lausuntojen merkitykseen ja trading system -tyyppisten menettelyjen kanssa tehtyyn vertailuun, Poste Vita-vakuutustoiminnasta saatavien varojen hoitoon, Efiposten, joka on Posten määräämisvallassa oleva ranskalainen yhtiö, varojen hoitoon ja Tesorolta saadun lainan kustannuksiin.
   
               —
            
            
               Komissio on rikkonut EY:n perustamissopimuksen 253 ja 87 artiklaa tekemällä ilmeisen arviointivirheen, perustamissopimuksen 12 artiklaa syyllistymällä syrjintään ja luottamuksensuojaa ja oikeusvarmuutta koskevia periaatteita, kun se ei ole tarkastellut etua ja kilpailun vääristymistä Postelle asetetun yleispalveluvelvoitteen kannalta katsoen.
            
         
               —
            
            
               Luottamuksensuojaa ja oikeusvarmuutta koskevia periaatteita ja suhteellisuusperiaatetta on loukattu, koska tuki on määrätty perittäväksi takaisin tuensaajalta.